

 **REPUBLIKA HRVATSKA**

**DUBROVAČKA-NERETVANSKA ŽUPANIJA**

 **GRAD KORČULA**

KLASA: 406-04/22-01/05

URBROJ: 2117-9-02-22-2

Korčula, 12. kolovoza 2022.

 Na temelju članka 198. stavaka 3. Zakona o javnoj nabavi (''Narodne novine'', broj 120/16; dalje u tekstu: ZJN 2016), te članka 9. stavka 1. Pravilnika o planu nabave, registru ugovora, prethodnom savjetovanju i analizi tržišta u javnoj nabavi („Narodne novine“, broj 101/17; dalje u tekstu: Pravilnik), Grad Korčula, kao javni naručitelj, u predmetnom postupku javne nabave objavljuje

**P O Z I V**

**SVIM ZAINTERESIRANIM GOSPODARSKIM SUBJEKTIMA**

**ZA PRETHODNO SAVJETOVANJE**

**ZA PRIPREMU OTVORENOG POSTUPKA JAVNE NABAVE ROBE:**

**Opskrba električnom energijom (za razdoblje od 12 mjeseci)**

 Grad Korčula, u svojstvu javnog naručitelja, priprema provedbu otvorenog postupka javne
nabave robe velike vrijednosti – Opskrba električnom energijom (za razdoblje od 12 mjeseci).

 Odredbom članka 198. stavka 3. ZJN propisano da prije pokretanja otvorenog ili ograničenog postupka javne nabave za nabavu radova ili postupka javne nabave velike vrijednosti za nabavu robe ili usluga, javni naručitelj obvezan je opis predmeta nabave, tehničke specifikacije, kriterije za kvalitativni odabir
gospodarskog subjekta, kriterije za odabir ponude i posebne uvjete za izvršenje ugovora
staviti na prethodno savjetovanje sa zainteresiranim gospodarskim subjektima u trajanju od
najmanje pet dana, i to objavom, sukladno članku 9. Pravilnika, u Elektronički oglasnik javne nabave Republike Hrvatske.

 Stoga, sukladno prethodnoj odredbi ZJN-a i navedenom članku Pravilnika, na službenoj mrežnoj stranici Elektroničkog oglasnika javne nabave Republike Hrvatske <https://eojn.nn.hr>/Oglasnik/, objavljuje se Nacrt dokumentacije o nabavi i Troškovnik (i popis OMM) za predmetni postupak javne nabave, te se pozivaju svi zainteresirani gospodarski subjekti da

**do 19. kolovoza 2022. godine**,

do kada je otvoreno prethodno savjetovanje, dostave eventualne primjedbe i/ili prijedloge ***na adresu elektroničke pošte***: luca.tvrdeic@korcula ili ***elektroničkim sredstvima komunikacije*** ***putem EOJN RH***. Za dostavu primjedbi i/ili prijedloga može se koristiti priloženi obrazac (Prilog 1).

 Nakon provedenog savjetovanja razmotriti će se sve dostavljene primjedbe i/ili prijedlozi
zainteresiranih gospodarskih subjekata i izraditi izvješće o prihvaćenim i/ili neprihvaćenim
primjedbama i/ili prijedlozima koje će biti objavljeno na mrežnoj stranici Elektroničkog oglasnika javne nabave Republike Hrvatske <https://eojn.nn.hr>/Oglasnik/ .

 GRAD KORČULA

